Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 534

10. évfolyam Szociális szolgáltatások szakmai alapozó ismeretek 111 óra Szociális szolgáltatások szakmai alapozó gyakorlatok 148 óra Elmélet és gyakorlat 259 óra SZOCIÁLIS SZOLGÁLTATÁSOK SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Szociális szolgáltatások szakmai alapozó ismeretek oktatásának alapvetõ célja a Szociális szolgáltatások szakmacsoport általános ismereteinek, összefüggéseinek elsajátítása, a készségek, képességek fejlesztése, valamint olyan ismeretrendszer, tudás és alkalmazási ismeretek kialakítása, amely megalapozza és formálja a segítõ szakmákhoz szükséges szemléletet. Készítse fel a tanulókat az önálló és csoportban történõ tevékenységekre. Váljanak a tanulókból szociálisan érzékeny emberek, akik képesek segíteni rászoruló embertársaikon. A Szociális szolgáltatások szakmacsoport sokszínû, aktív tanulói magatartást és tanulási élményeket eredményezõ bemutatásával keltse fel a tanulók érdeklõdését a szakmacsoport iránt. Segítse a ki a tanulók pályájának folyamatos tervezését. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. Az elméleti oktatás célja a szakképzésbe való belépéshez szükséges mûveltség megalapozása.” Az Egészségkultúra tanításának célja megismertetni a tanulókkal az egészségmegõrzés/egészségfejlesztés jelentõségét, hogy mindennapi tevékenységükben, magatartásukban az egészséges életmódra való törekvés megnyilvánuljon. Lényeges, hogy a tanulók értsék az egészségkultúra fogalmát, és aktívan vegyenek részt annak alakításában. Hangsúlyt kell adni az egészség „érték” jellegének, ami segít a preventív szemlélet kialakításában. A Néprajz, társadalomismeret oktatásának célja multikultúrális ismeretek nyújtása, az egyes nemzetiségi, etnikai, vallási csoportok hagyományaiból determinálódott viselkedések indítékainak megértetése, a másság iránti tolerancia fejlesztése. A Gondozási alapismeretek tanításának célja, hogy a tanulók megismerkedjenek az életkori sajátosságokkal és betekintést nyerjenek a mindennapi gondozási helyzetekbe, feladatokba. Az Ápolási alapismeretek tanításának célja megismertetni a tanulókat a betegápolás elméleti alapjaival, a betegekkel kapcsolatos legfontosabb teendõkkel. Alakítson ki bennük olyan szemléletet, mely szerint az ápolás középpontjában a beteg ember áll. A Bevezetés a szociális munka világába tantárgy tanításának célja megismertetni a tanulókkal a szociális problémák keletkezésének gyökereit, a szociális munka sajátosságait, értékeit. Cél és feladat hozzájárulni a tanulók szociális érzékenységének kialakításához, formálásához, fejleszteni a tanulók segítõ attitûdjét. Fejlesztési követelmények A tanulás során fejlõdjenek a tanulók szakmai tantárgyak tanulásához szükséges képességei, így különösen az emberi és családi problémákat észlelõ, értékelõ és problémamegoldó képességük, az önálló ismeretszerzõ és az ismereteket alkalmazó képességük. Fejlessze a szóbeli és írásos szakmai kommunikációs képességeket. Alakuljon ki, fejlõdjön a tanulók saját munkájukkal kapcsolatos igényessége. Munkájuk legyen átgondolt, célszerû, eredményes. A szóbeli kommunikációban törekedjenek a nyelv, a szakkifejezések szabatos használatára, írásbeli munkáikban az igényes külalakra. Alakuljon ki a tanulókban az önálló tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Fejlõdjön és erõsödjön a tanulókban a munkával kapcsolatos kötelességtudat és felelõsségérzet. Egészségkultúra: A tanulók legyenek képesek az egészséget erõsítõ értékek felismerésére és az egészséget megõrzõ magatartás elsajátítására. Legyenek tisztában a felelõsségteljes nemi élettel, az élvezeti cikkek egészségügyi, a káros szenvedélyek egészség- és személyiségromboló hatásaival. Néprajz, társadalomismeret: A tanulók ismerjék meg a néprajztudomány ágait, és alakuljon ki átfogó képük a magyar kultúráról és a Magyarországon élõ nemzetiségekrõl. Gondozási alapismeretek: Az életkori sajátosságok megismerése. Az alapvetõ gondozási készség megalapozása és a mindennapi gondozási feladatok lehetõségeinek megismerése. Ápolási alapismeretek: A tanulók legyenek tájékozottak a mindennapos feladatról, ismerjék meg az ápolás célját, feladatát, ápolási feladatokat tudják humanisztikusan felfogni. Bevezetés a szociális munka világába: A tanulók szociális érzékenységének kialakítása, formálása, a segítõ attitûd fejlesztése. A tanulók ismerjék meg a szociális problémák keletkezésének gyökereit, a szociális munka sajátosságait, értékeit, és legyenek tájékozottak a szociális munka alapfogalmait illetõen.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes